CELEX: 32021R0376
Language: lt
Date: 2021-02-24 00:00:00
Title: Komisijos reglamentas (ES) 2021/376 2021 m. vasario 24 d. kuriuo laikinai uždraudžiama su Europos Sąjungos valstybių narių vėliavomis plaukiojantiems laivams žvejoti paprastuosius jūrinius ešerius NAFO 3M zonoje

2021 3 3   
               
               
                  LT
               
               
                  Europos Sąjungos oficialusis leidinys
               
               
                  L 72/9
               
            
         KOMISIJOS REGLAMENTAS (ES) 2021/376
         2021 m. vasario 24 d.
         kuriuo laikinai uždraudžiama su Europos Sąjungos valstybių narių vėliavomis plaukiojantiems laivams žvejoti paprastuosius jūrinius ešerius NAFO 3M zonoje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Sąjungos kontrolės sistemą, kuria užtikrinamas bendrosios žuvininkystės politikos taisyklių laikymasis (1), ypač į jo 36 straipsnio 2 dalį,
         kadangi:
         
                     (1)
                  
                  
                     Tarybos reglamentu (ES) 2021/92 (2) nustatomos kvotos 2021 metams;
                  
               
                     (2)
                  
                  
                     remiantis Komisijai pateikta informacija, žvejodami jūrinius ešerius NAFO 3M zonoje, laivai, kurie plaukioja su Europos Sąjungos valstybių narių vėliavomis arba yra tose valstybėse narėse registruoti, išnaudojo vidurinio laikotarpio kvotą, skirtą laikotarpiui iki 2021 m. liepos 1 d.;
                  
               
                     (3)
                  
                  
                     todėl būtina uždrausti specializuotą tų išteklių žuvų žvejybą iki 2021 m. birželio 30 d.,
                  
               PRIĖMĖ ŠĮ REGLAMENTĄ:
         
            1 straipsnis
            Kvotos išnaudojimas
            Nuo 2021 m. sausio 1 d. iki 2021 m. birželio 30 d. Europos Sąjungos valstybėms narėms skirta jūrinių ešerių NAFO 3M zonoje žvejybos kvota laikoma išnaudota nuo tame priede nustatytos dienos.
         
         
            2 straipsnis
            Draudimas
            Nuo šio reglamento priede nustatytos dienos laivams, kurie plaukioja su Europos Sąjungos valstybių narių vėliavomis arba yra tose valstybėse narėse registruoti, uždraudžiama vykdyti specializuotą 1 straipsnyje nurodytų išteklių žuvų žvejybą iki 2021 m. birželio 30 d. imtinai.
         
         
            3 straipsnis
            Įsigaliojimas
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. vasario 24 d.
            
               
                  Komisijos vardu
               
               
                  Pirmininkės pavedimu
               
               Virginijus SINKEVIČIUS
               
                  Komisijos narys
               
            
         
         
            (1)  OL L 343, 2009 12 22, p. 1.
         
            (2)  2021 m. sausio 28 d. Tarybos reglamentas (ES) 2021/92, kuriuo 2021 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams (OL L 31, 2021 1 29, p. 31).
      
      
         
            PRIEDAS
            
                        Nr.
                     
                     
                        02/TQ92
                     
                  
                        Valstybė narė
                     
                     
                        Europos Sąjunga (visos valstybės narės)
                     
                  
                        Ištekliai
                     
                     
                        RED/N3M
                     
                  
                        Rūšis
                     
                     
                        Paprastasis jūrinis ešerys (Sebastes spp.)
                        
                     
                  
                        Zona
                     
                     
                        NAFO 3M kvadratas
                     
                  
                        Draudimo laikotarpis
                     
                     
                        2021 m. vasario 10 d., 24.00 val. UTC – 2021 m. birželio 30 d.